《送路德章芾三首》
宋代·袁燮

穷途分愚贤，是非少复真。
圭璧委道侧，轮囷为国珍。
由来磊落士，处世多邅迍。
对越我无歉，幽居志常伸。
丰城有利剑，紫气干星辰。
终然不埋没，龙化延平津。

作者简介：（1144—1224）庆元府鄞县人，字和叔，号絜斋。师事陆九渊。孝宗淳熙八年进士。调江阴尉。浙西大饥，前往赈恤有方。宁宗即位，为太学正。庆元党禁起，以论去。召为都官郎官，迁司封郎官、国子祭酒。后为礼部侍郎。与丞相史弥远争议和事，被劾罢。起知温州，进直学士。卒谥正献。有《絜斋集》、《絜斋家塾书钞》等。